C 152/196
SK
Úradný vestník Európskej únie
6.4.2022
4.7.
Členským štátom sa povoľuje vylúčiť zo započítavania emisie spôsobené extrémnymi prírodnými javmi, ako sú búrky, požiare alebo napadnutia škodcami.
Je naliehavo potrebné zlepšiť monitorovanie prírodných rušivých faktorov v lesoch s cieľom zabezpečiť správne a účinné uplatňovanie ustanovenia o prírodných rušivých faktoroch, ktoré je technicky náročné, ale mimoriadne dôležité.
Je potrebné, aby sa povinnosti každého členského štátu v oblasti podávania správ riadili štandardizovaným protokolom, ktorým sa zabezpečí účinný zber a interpretácia údajov a efektívne vykonávanie a plánovanie politiky. 4.8.
Analýza údajov sa zakladá najmä na národných inventároch lesov v každom členskom štáte, ktoré sú nekorelované a niekedy neúplné alebo nepresné.
Okrem toho, sa národné inventarizácie lesov vo všetkých členských štátoch nerealizujú často.
EHSV víta návrh Komisie vykonať komplexné posúdenie národných inventarizačných údajov v roku 2025 s cieľom stanoviť presné ciele na obdobie 2026 – 2030. 4.9.
Je potrebná podpora výskumu a vývoja v oblasti udržateľnejšej produkcie drevnej biomasy.
EHSV už zdôraznil, že „podpora týchto odvetví si vyžaduje intenzívny výskum a inovácie, ale aj odmeňovanie za preukázateľné záchyty CO2“ (14).
EHSV sa takisto domnieva, že každý členský štát by mal navrhnúť osobitný systém daňových stimulov, ktorým by sa uľahčil prechod, a odporúča v plnej miere využiť dostupné financovanie SPP. 4.10.
Takisto sú potrebné programy na zvyšovanie úrovne zručností a rekvalifikáciu pre podnikateľov a pracovníkov s cieľom zabezpečiť prístup k najnovším dostupným technológiám a digitálnym zručnostiam, ktoré posilňujú udržateľnosť.
Program Európskej zelenej dohody môže uspieť, len ak ho budú sprevádzať programy vzdelávania a odbornej prípravy, ktorými možno posilniť zručnosti európskych pracovníkov, pri zabezpečení konkurencieschopnosti a sociálnej spravodlivosti.
Preto EHSV žiada, aby sa sociálni partneri a príslušné organizácie občianskej spoločnosti v plnej miere zapojili do fáz plánovania aj vykonávania tohto balíka. 4.11.
EHSV sa domnieva, že MSP potrebujú prispôsobený podporný legislatívny rámec, ktorý by im pomohol zabezpečiť inovácie, rozširovanie a udržateľný rast.
Hoci je k dispozícii viacero finančných možností na financovanie adaptácie, EHSV opätovne požaduje „lepšie objasnenie jednotlivých možností, ako aj ľahko použiteľné postupy na zabezpečenie včasného prístupu subjektov k finančným prostriedkom na praktickej úrovni“ (15). 4.12.
Napokon, EHSV vyjadruje znepokojenie, že sociálny rozmer vykonávania Európskej zelenej dohody (prostredníctvom legislatívneho balíka Fit for 55) sa nezohľadňuje a že najviac zasiahnutá bude verejnosť, keďže občania budú musieť zmeniť vozidlá, priplatiť si za vykurovanie domácnosti, platiť viac za najlacnejšie dovolenkové lety atď.
EHSV preto vyjadruje vážne obavy v súvislosti s vyššími účtami, ktoré budú musieť domácnosti platiť po vykonaní balíka Fit for 55.
EHSV je takisto pevne presvedčený, že počas tohto prechodu je potrebné venovať osobitnú pozornosť regiónom, priemyselným odvetviam a pracovníkom, ktorí budú čeliť najväčším výzvam, a že tento prechod „sa musí uskutočniť uplatňovaním konkurencieschopného, sociálne spravodlivého a mnohostranného prístupu a že na dosiahnutie plného zapojenia občianskej spoločnosti vrátane všetkých občanov, podnikov a organizácií a na akceptáciu z ich strany sa musia zaviesť vhodné nástroje“ (16).
V Bruseli, 8. decembra 2021 Predsedníčka Európskeho hospodárskeho a sociálneho výboru Christa SCHWENG
(14) (15) (16)
Stanovisko EHSV na tému Budovanie Európy odolnej proti zmene klímy – nová stratégia EÚ pre adaptáciu na zmenu klímy (Ú. v.
EÚ C 374, 16.9.2021, s. 84).
Stanovisko EHSV na tému Budovanie Európy odolnej proti zmene klímy – nová stratégia EÚ pre adaptáciu na zmenu klímy.
Stanovisko EHSV na tému Čistá planéta pre všetkých – európska dlhodobá strategická vízia pre prosperujúce, moderné, konkurencieschopné a klimaticky neutrálne hospodárstvo (Ú. v.
EÚ C 282, 20.8.2019, s. 51).